CELEX: 62014CA0362
Language: mt
Date: 2015-10-06 00:00:00
Title: Kawża C-362/14: Sentenza tal-Qorti tal-Ġustizzja (Awla Manja) tas-6 ta’ Ottubru 2015 (talba għal deċiżjoni preliminari tal-High Court (Ireland) – L-Irlanda) – Maximillian Schrems vs Data Protection Commissioner (Rinviju għal deċiżjoni preliminari — Data personali — Protezzjoni tal-persuni fiżiċi fir-rigward tal-ipproċessar ta’ din id-data personali — Karta tad-Drittijiet Fundamentali tal-Unjoni Ewropea — Artikoli 7, 8 u 47 — Direttiva 95/46/KE — Artikoli 25 u 28 — Trasferiment ta’ data personali lejn pajjiżi terzi — Deċiżjoni 2000/520/KE — Trasferiment ta’ data personali lejn l-Istati Uniti — Livell inadegwat ta’ protezzjoni — Validità — Ilment ta’ persuna fiżika li d-data tagħha ġiet ittrasferita mill-Unjoni Ewropea lejn l-Istati Uniti — Setgħat tal-awtoritajiet nazzjonali ta’ superviżjoni)

30.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 398/5
            
         Sentenza tal-Qorti tal-Ġustizzja (Awla Manja) tas-6 ta’ Ottubru 2015 (talba għal deċiżjoni preliminari tal-High Court (Ireland) – L-Irlanda) – Maximillian Schrems vs Data Protection Commissioner
   (Kawża C-362/14) (1)
   
   ((Rinviju għal deċiżjoni preliminari - Data personali - Protezzjoni tal-persuni fiżiċi fir-rigward tal-ipproċessar ta’ din id-data personali - Karta tad-Drittijiet Fundamentali tal-Unjoni Ewropea - Artikoli 7, 8 u 47 - Direttiva 95/46/KE - Artikoli 25 u 28 - Trasferiment ta’ data personali lejn pajjiżi terzi - Deċiżjoni 2000/520/KE - Trasferiment ta’ data personali lejn l-Istati Uniti - Livell inadegwat ta’ protezzjoni - Validità - Ilment ta’ persuna fiżika li d-data tagħha ġiet ittrasferita mill-Unjoni Ewropea lejn l-Istati Uniti - Setgħat tal-awtoritajiet nazzjonali ta’ superviżjoni))
   (2015/C 398/06)
   Lingwa tal-kawża: l-Ingliż
   
      Qorti tar-rinviju
   
   High Court (Ireland)
   
      Partijiet fil-kawża prinċipali
   
   
      Rikorrenti: Maximillian Schrems
   
      Konvenut: Data Protection Commissioner
   
      Dispożittiv
   
   
               1)
            
            
               L-Artikolu 25(6) tad-Direttiva tal-Parlament Ewropew u tal-Kunsill 95/46/KE, tal-24 ta’ Ottubru 1995, dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data, kif emendat bir-Regolament (KE) Nru 1882/2003 tal-Parlament Ewropew u tal-Kunsill, tad-29 ta’ Settembru 2003, moqri fid-dawl tal-Artikoli 7, 8 u 47 tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li deċiżjoni adottata abbażi ta’ din id-dispożizzjoni, bħad-Deċiżjoni tal-Kummissjoni 2000/520/KE, tas-26 ta’ Lulju 2000, skont id-Direttiva 95/46 dwar l-adegwatezza tal-protezzjoni pprovduta mill-prinċipji ta’ privatezza ta’ port salv u li tirrigwarda mistoqsijiet li jsiru ta’ spiss maħruġa mid-Dipartiment tal-Kummerċ tal-USA, li permezz tagħha l-Kummissjoni Ewropea tikkonstata li pajjiż terz jiżgura livell adegwat ta’ protezzjoni, ma tipprekludix lil awtorità ta’ superviżjoni ta’ Stat Membru, fis-sens tal-Artikolu 28 ta’ din id-direttiva, kif emendata, milli teżamina t-talba ta’ persuna dwar il-protezzjoni tad-drittijiet u tal-libertajiet tagħha fir-rigward tal-ipproċessar ta’ data personali li tirrigwardaha li tkun ġiet ittrasferita minn Stat Membru lejn dan il-pajjiż terz, meta din il-persuna ssostni li d-dritt u l-prattiki fis-seħħ f’dak l-Istat ma jiżgurawx livell adegwat ta’ protezzjoni.
            
         
               2)
            
            
               Id-Deċiżjoni 2000/520 hija invalida.
            
         
      (1)  ĠU C 351, 6.10.2014.